GRAD SLATINA

68254459599

Trg svetog Josipa 10

33520 - Slatina

Hrvatska

Odgovori na zahtjeve za dodatnim informacijama, objašnjenjima i izmjenama u vezi s dokumentacijom o nabavi

Predmet nabave: Izgradnja i opremanje područnog objekta Dječjeg vrtića Zeko u Slatini

Evidencijski broj nabave: 56/24

Pitanje:

Molimo izmjenu bodovanja jamstvenog roka u Kriteriju za odabir ponude, na način da je najviši dozvoljeni iznos bodova 24 mjeseca = maksimalni 10% bodova, a ne kao što je naručitelj proizvoljno odredio 84 mjeseca = 10 boda i više odnosno da se uskladi s odredbama Zakona o obveznim odnosima.

Odgovor:

Naručitelj mijenja Dokumentaciju o nabavi u dijelu Kriterij za odabir ponude.

Pitanje:

Poštovani,

imamo pitanje u vezi aluminijske stolarije.

U nekoliko Shema aluminijske stolarije traži se citiram "ostakljenje s mat transparentnom folijom u bijeloj boji".

Proizvođača stolarije zanima koje krakterisitke folije je potrebno zadovoljiti ( više podataka ), da li je ona perforirana ili neka druga vrsta, sa koje strane stakla je potrebno postaviti, unutra, vani ili obostrano.

Molimo Vas odgovor.

Hvala.

Odgovor:

Transparentna folija je glatka, mat bijela, nije perforirana. Lijepi se obostrano. Folija koja se postavlja na vanjska vrata mora biti UV otporna. Folija se postavlja zbog velikih staklenih ploha, radi bolje vidljivosti vrata, a prema Pravilniku o osiguranju pristupačnosti građevina osobama s invaliditetom i smanjenom pokretljivosti (NN 78/13). Mora biti vidljiva s obje strane vrata pa se zato postavlja na obje strane.

Pitanje:

Poštovani,

u aluminijskoj stolariji u općem opisu traži se koeficijent toplinske provodljivosti profila Uf =< 1,2 W/m2K, odnosno stakla Ug =0,5 W/m2K te ukupan koeficijent Uw = 0,8 W/m2K.

Navedene parametre može postići isključivo SCHUCO I VICONA ALU profili i to premium sa dodatnom izolacijom. Navedeni profili su prema trenutnom stanju tržišta skoro duplo skuplji od osnovnih ALu profila.

Vrlo vjerovatno je sastavljač troškovnika prepisao stavku troškovnika od PVC profila kod kojih su to "standardni" koeficijenti.

Molimo Vas da izmjeniti opis stavke troškovnika tako da stavite traženi koeficijent ALU profila 1,4 kako bi omogućili pošteno tržišno natjecanje i drugih proizvođača stolarije.

Odgovor:

U izvedbi aluminijske stolarije potrebno je zadovoljiti slijedeće koeficijente: ukupan koeficijent toplinske provodljivosti prozora Uw = 1,10 W/m2K, koeficijent toplinske provodljivosti profila Uf = 2,90 W/m2K, koeficijent toplinske provodljivosti stakla Ug = 0,5 W/m2K.

Naručitelj mijenja Dokumentaciju o nabavi na način da joj prilaže ispravljeni troškovnik.

Pitanje:

Poštovani,

vezano za ALU stolariju, u Vašem odgovoru od 17.07.2024., 8:43:09 h naveli ste da ukupan koef. topl. provodljivosti prozora treba biti Uw = 1,10 W/m2K, koef. topl. provodljivosti profila Uf = 2,90 W/m2K, koef. topl. provodljivosti stakla Ug = 0,5 W/m2K.

Sa ovim traženim koeficijentima nemoguće je dobiti ukupno koef. topl. provodljivosti prozora od 1,10 W/m2K, već se dobije 1,40 W/m2K. ( u prilogu dokaz proračuna ).

Da bi se dobio ukupan topl.koef. provodljivosti prozora od 1,10 W/m2K potrebno je da profil bude maksimalno 1,90 W/m2K ( u prilogu dokaz proračuna ).

Molimo korekciju troškovnika.

Molimo Vas da jasno odgovorite na postavljeno pitanje te jasno definirate topli. koef. provodljivosti.

Odgovor:

Koeficijenti toplinske provodljivosti aluminijske stolarije: ukupan koeficijent Uw < 1,1 W/m2K, koef.topl.provod.profila Uf < 2,90 W/m2K, koef.topl.provod.stakla Ug < 0,50 W/m2K.

Naručitelj mijenja Dokumentaciju o nabavi na način da joj prilaže ispravljeni troškovnik.

Pitanje:

Molimo Vas da provjerite opis stavke 1. i 2. u podopolagačkim radovima. Tekst stavke opisuje karateristike PVC podova i Linoleuma.

Linoleumi od 4 mm su akustični linoleumi i vrlo skupi. Predlažemo korekciju stavke troškovnika sa 2,5 mm debljinom linoleuma ( to su karakteristični i dostupni linoleumi ).

Odgovor:

Završna obloga u skupnim sobama je linoleum debljine 4 mm radi zvučne izolacije, obzirom da su skupne sobe projektiranje na obje etaže.

Naručitelj ne mijenja opis predmetnih stavki troškovnika s obzirom da su tražene karakteristike proizvoda dostupne od većeg broja proizvođača.